АҞӘА, ԥхынгәы 5 – Sputnik. Ацәгьоуцәа уаанӡа ирӷьычыз анаплакҩы Ҭимур Миқаа ихы дақәиҭыртәит Аҩныҵҟатәи аусқәа рминистрра аусзуҩцәа имҩаԥыргаз аусура иалҵшәаны, ҳәа аанацҳауеит апресс-маҵзура.
Аминистрраҟны иазгәарҭеит иахьазы ишацҵо иахәҭаны иҟоу аоператив-ԥшааратә уснагӡатәқәа ацәгьоура иадҳәалоу ауаа раарԥшразы.
"Иарбоу ацәгьоура иаҵанакуа ауснагӡатәқәа зегьы напхгара риҭоит апрокуратура аусҭҵааҩ", ҳәа азгәарҭеит Аҩныҵҟатәи аусқәа рминистрраҟны.
Аминистрра апресс-маҵзура иаанацҳаит ԥхынгәы 1 азы, асааҭ 6 рахь инеихьаны Чалмаз имҩаҟны дӷьычын анаплакҩы Ҭимур Миқаа ҳәа. Абри ахҭыс инадҳәаланы Аҟәа ақалақь апрокуратура ашьаус хацнаркит. Иуацәеи иҭаацәеи рганахьала абри ахҭыс инадҳәаланы арзаҳал аҭыԥантәи аорганқәа рахь инашьҭымызт.
"Аҩныҵҟатәи аусқәа рминистрра апресс-маҵзура ишаанацҳауа ала ԥхынгәы 2 рзы Леон имҩаду, аҩны №31 аҟынтәи дӷьычын Ирина Дочиаԥҳа".
Абри ашьаусгьы апрокуратура аорганқәа аус адырулоит.
Апресс-маҵзура иаанацҳауеит аминистрра абарҭ ацәгьоурақәа рзы аҭакԥхықәра ахы ишахнамхуа. Имҩаԥысуа аусурақәа рылҵшәақәа ашьаусҭҵаара иаԥырхагамхарц рырӡара ҟалом.